*Til elever som har kommet inn på Håndverk, design og produktutvikling, 3-årig løp med studiekompetanse (HDP; gullsmed, trearbeid og tekstil) på Edvard Munch vgs.*

Vi har gleden av å ønske deg velkommen som elev!

Skoleåret begynner ***mandag 16. august***, og du møter i skolegården kl. ***10.30.*** Der blir du møtt av din kontaktlærer og fulgt til klasserommet. Grunnet koronasmittesituasjonen kan det bli endringer, vi ber deg derfor følge med på nyhetsoppdateringer på skolens hjemmeside: <https://edvardmunch.vgs.no/> Her vil det fortløpende bli lagt ut mer detaljert informasjon om oppstartsuke, foreldremøter etc.

Første skoleuke har en egen timeplan. Vi vil at du skal bli kjent med skolen, medelever, lærere, faddere og nye fag. Denne uka får du også tilbud om en oppstartsamtale med kontaktlærer slik at vi raskt kan bli kjent med deg og forventningene dine til tre år på videregående skole.

Vi inviterer alle Vg1-klassene på overnattingstur til Strandheim leirsted på Nærsnes i løpet av ukene 34, 36 og 37. Det kommer detaljert informasjon om denne turen ved skolestart.

Vi inviterer også til foreldremøter for Vg1 mandag 16. august og ber foresatte om å holde av denne ettermiddagen.

**Informasjon om utgifter til utstyr og materiell.**  
Som elev på Vg1 HDP 3-årig løp, må du regne med utgifter til utstyr og materiell gjennom skoleåret. Du må også betale egenandel for leie av pc. Vi oppfordrer deg derfor til å søke stipend hos Lånekassen <https://lanekassen.no/nb-NO/stipend-og-lan/norge/videregaende-skole/> så raskt som mulig. Alle elever med ungdomsrett i videregående opplæring, får utstyrsstipend.

**Matematikk**

Det er to ulike matematikkfag på Vg1, Matematikk 1T og Matematikk 1P, som har relativt ulike læreplaner. Matematikk 1T er et teoretisk matematikkfag som legger grunnlag for fordypning i matematikk videre i skoleløpet, mens 1P er praktisk rettet og fokuserer mer på hva matematikken kan brukes til.

Når du begynner på skolen, skal du velge ett av matematikkfagene. I løpet av de første ukene på skolen får du hjelp og veiledning av faglærer til å finne ut hvilket fag som passer best for deg. Dette valget gjør du altså først etter skolestart.

Ved eventuelle spørsmål før oppstart, kontakt avdelingsleder Kamilla Bulie på epost: [kamilla.bulie@osloskolen.no](mailto:kamilla.bulie@osloskolen.no)

**Foreldremøte**

Vi ønsker også å bli tidlig kjent med dine foresatte og inviterer til foreldremøte mandag 16. august klokka 17:00.

Når det gjelder smittevern, er vi nå på grønt tiltaksnivå. Det betyr at vi kan avvikle foreldremøtene tilnærmet som normalt. Vi oppfordrer til, hvis det er mulig, at kun en foresatt per elev møter, slik at vi unngår at foresatte blir sittende for tett i klasserommene. Det vil være munnbind og håndsprit tilgjengelig.

Rektors introduksjon vil være digitalt tilgjengelig på skolens hjemmeside og kontaktlærers presentasjon blir sendt ut via Skolemelding etter foreldremøtet.

Velkommen som ny elev på Edvard Munch – vi gleder oss til å møte deg!

Vennlig hilsen

Ellen Lysne   
Rektor